Palisády (ulica)

Palisády sú ulica v Bratislave. PSČ je 811 01, 811 03, 811 06.

Okolité ulice 
V blízkosti ulice Palisády sa nachádzajú ulice:
 Bradlianska ulica
 Galandova ulica
 Hodžovo námestie
 Kozia ulica
 Maróthyho ulica
 Ulica Mateja Bela
 Mudroňova ulica
 Partizánska ulica
 Sládkovičova ulica
 Strelecká ulica
 Svoradova ulica
 Škarniclova ulica
 Štetinova ulica
 Šulekova ulica
 Zámocká ulica
 Zochova ulica

Strom-hrdina 
Pri kozej bráne na rohu dnešnej Kozej ulice a Palisád sa začiatkom 18. storočia nachádzala záhrada pôvodne nazývaná Lindengarten (Lipová záhrada). Z lipového stromoradia na západnom okraji záhrady sa dodnes zachoval jeden zo stromov.

V roku 1982 vyhlásili lipu malolistú na Palisádach za chránenú, ale v 90-tych rokoch 20. storočia bola zo zoznamu odstránená, keďže veľká časť stromu odumrela. Jej výhonok však prežil a odhaduje sa že strom bol zasadený okolo roku 1767 (±50 rokov). V roku 2003 získala lipa titul „Strom-hrdina roka“, ktorý má upozorniť na stromy odolávajúce vplyvom civilizácie.

Slubekova záhrada 
Záhradu Lindengarten odkúpil v prvej polovici 18. storočia barón Ján Jesenák, podľa plánu mesta z roku 1768 sa na rohu nachádzal dom baróna so záhradou. V roku 1838 Jesenákov dom so záhradou odkúpila firma Slubekov liehovar a likérka ktorá v záhrade pestovala bylinky do likérov. Zvyšok záhrady bol neskôr prebudovaný na Detské ihrisko Slubekova záhrada.

Referencie

Iné projekty 

Ulice v Starom Meste v Bratislave